# Általános információk:

**Tanterv:** Építészmérnöki alapszak (BSc)

**Tantárgy neve: TERVEZÉS STÚDIÓ 1**

**Tantárgy kódja:** EPE311ML

**Szemeszter:** 1

**Kreditek száma:** 9

**A heti órák elosztása:** 1/4/0

**Értékelés:** félévközi jegy (f)

**Előfeltételek:**

Oktatók: Dr. Németh Pál, egyetemi docens

 Iroda: 7624 Magyarország, Pécs, Boszorkány u. 2. B-327

 E-mail: nemeth.pal@mik.pte.hu

 munkahelyi telefon: +36 72 503650/ 23815

 Dr. Heidecker Adél, egyetemi adjunktus

 Iroda: 7624 Magyarország, Pécs, Boszorkány u. 2. B-327

 E-mail: heidecker.adel@mik.pte.hu

 munkahelyi telefon: +36 72 503650/ 23658

## Tárgyleírás

A tantárgy a PTE építész képzésein résztvevő hallgatók számára biztosítja tervezés tanulmányaikhoz szükséges kompetenciák megszerzését. A tárgy keretében a hallgatók több feladaton keresztül járják körbe az építészeti prezentációs technikákat, értelmezik a legfontosabb építészeti fogalmakat, valamint megismerkednek az építészeti tervezés elsődleges céljával; tér és a tömegalakítással.

## Oktatás célja

A tantárgy elsődleges célja megalapozni a hallgatók tudását az építészeti tervezésben. A hallgatók a félév során kortárs építészek és épületek bemutatásán keresztül megismerkednek az építészeti tér, tömeg és forma fogalmával, az építészeti ábrázolással (szabadkézi és műszaki rajz alapjai), építészeti modellezéssel és prezentációval egyaránt. Az egymásra épülő feladatokon keresztül cél hogy egy komplex tudást kapjanak a hallgatók az építészeti tervezést világába lépve. Az féléves modulok során a hallgatók önálló gyakorlati feladatok illetve csoportmunkában szerzik meg a későbbi tervezési feladatok alap készégeit.

## Tantárgy tartalma

A kurzus az építészeti prezentációk teljes tárházat körbejárva alapozza meg a hallgatók későbbi tervezési munkáinak alapjait. A féléves feladatok:

Feladat 01: *„Mintaépület”*

Alap geometriai testből kibontakozó kortárs mintaépületek megértése, bemutatása, és prezentálása rajzzal - tabló

Feladat 02: *„Tértervezés”*

Saját kocka transzformációja – 2 db makett, 2 db tanulmányrajz

Feladat 03: *„Térleképezés”*

A tervezett kocka transzformációjáról műszak rajzok készítése (felülnézet, alaprajzok, metszetek és nézetek) - 2 db tabló

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha levelező tagozaton egy tantárgy esetén a tantárgyi tematikában előirányzott foglalkozások több mint 50%-áról hiányzott.

A félév sikeres befejezésének feltétele az **aktív órai jelenlét**, **a feladatok határidőre való elkészítése, bemutatása**, az **alaki és formai követelmények** betartása.

A jelenlét ellenőrzésének módja:

*A Gyakorlati foglalkozásokon való igazolt jelenlét a tematikában rögzített aktuális munkarész bemutatásával történik! A gyakorlatvezető jelenléti ívet/ konzultációs lapot vezet****, megjelent,*** *valamint* ***nem jelent meg/ nem készült*** *bejegyzéssel. A félév során a hallgató munkájáról két alkalommal ad számot vizuális prezentáció keretében.*

**Számonkérések**

*Félévközi jeggyel záruló tantárgy (PTE TVSz 40§(3))*

A tantárgy félévközi jeggyel zárul. A félév zárása a 14. héten történik.

**Pótlási lehetőségek módja, típusa** (PTE TVSz 47§(4))

Félévközi és félév végi leadások, valamint azok pótlás és/vagy javítása a részletes program szerint.

**Az aláírás megszerzésének feltétele**

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

*-látogatta az órákat (tanmenet/tematika ütemezése szerint készült az órákra)*

*-eleget tett/ráutaló magatartást tanúsított a tantárgy teljesítésére, javításra, pótlásra*

*-eleget tett a formai/tartalmi követelményeknek (minden munkarésze elkészült, és/vagy javította pótolta)*

*Az aláírás megadása csak a fentieket igazolja, a szakmai tartalom értékelése az* ***5 fokozatú (1,2,3,4,5)*** *osztályzással történik. A szakmai tartalom hiánya / értékelhetetlensége elégtelent érdemjegyet von maga után. Ha ez a szorgalmi időszak végén (14. hétig) történik, akkor a hallgató a vizsgaidőszakban 1 alkalommal megpróbálhatja javítani az érdemjegyet.*

*14. hét órarendi időpont –félév zárása, vagy félévvégi javítás pótlás*

*-ha megfelelt akkor aláírás és félévközi jegy! (rögzítés NEPTUNban 15.hét péntek 12.00-ig)*

*A félévközi jegy 5 fokozatú (1,2,3,4,5)*

*-ha nem felelt meg akkor NEPTUN rögzítés (15.hét péntek 12.00-ig) - aláírás megtagadva akkor->*

*-vagy ha aláírás van, de elégtelen az osztályzat NEPTUN rögzítés (15.hét péntek 12.00-ig) akkor ->*

*16. hét - vizsgaidőszak javítás pótlás*

*-ha megfelelt akkor aláírás és félévközi jegy!*

*A félévközi jegy 5 fokozatú (1,2,3,4,5)*

*-ha megfelet és van aláírás, de a félévközi jegy elégtelen(1) akkor NEPTUN rögzítés a tárgyat a következő tanévben újra felveheti!*

*-ha nem felelt meg, akkor aláírás megtagadva - NEPTUN rögzítés a tárgyat a következő tanévben újra felveheti!*

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-54% | 0-39% |

Feladat 01: *„Mintaépület”*  tabló 20 pont

Feladat 02: *„Tértervezés”*  2 db makett 30 pont

2 db tanulmányrajz 20 pont

Feladat 03: *„Térleképezés”* 2 db tabló 30 pont

 ÖSSZESEN: 100 pont

## Irodalom

Kötelező irodalom és elérhetősége

1. Az előadások során vetített diák – elérhetők a Teamsen a tantárgyhoz tartozó virtuális térben

[2.] Benkő, Melinda (2013 ): 111 szó az építészetről, Budapest: TERC Kft.

[3.] Moravánszky Ákos, M. Gyöngy Katalin (2007): A tér, Budapest: TERC Kft.

Ajánlott irodalom és elérhetősége

[1.] Marc Kushner (2015): A jövő építészete, Budapest: HVG Kiadó

[2.] [Dobó, Márton](https://www.libri.hu/szerzok/dobo_marton.html). [Dr. Molnár, Csaba](https://www.libri.hu/szerzok/dr_molnar_csaba.html). [Peity, Attila](https://www.libri.hu/szerzok/peity_attila.html). [Répás, Ferenc](https://www.libri.hu/szerzok/repas_ferenc.html) (2004): Valóság - Gondolat - Rajz - Építészeti grafika, Budapest: TERC Kft.

[3.] Batár, Attila (2010): Az emberi tér, Budapest: TERC Kft.

[4.] Di Mari, Anthony. Yoo, Nora (2012) Operative design, Amsterdam: BIS Publisher

[5.] Jodido, Philiph :Architecture Now 1-10, Taschen

Hazai folyóiratok : Új Magyar Építőművészet; Átrium, Oktogon, Alaprajz., Metszet

Külföldi folyóiratok: A 10 ( EU ), The Plan ( olasz ), El Croquis (spanyol), Domus (olasz)

Ajánlott weboldalak:

<http://epiteszforum.hu/>

<http://hg.hu/>

<https://www.octogon.hu/>

<https://www.archdaily.com/>

<https://www.dezeen.com/>

<https://www.architonic.com/>

https://www.architecturaldigest.com/

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

# Részletes tantárgyi program és követelmények

## Metodika és szempontrendszer:

Csoportos, illetve egyéni kreatív feladatokat oldanak meg a hallgatók az építészeti prezentáció teljes eszköztárát körbejárva.

Gyakorlati órákon a hallgatók önálló munkákon dolgoznak. A hallgatók rajzi (“R”) és építészeti (“É”) bontásban dolgoznak ugyanazon a feladatokon. A hallgatói munkákat minden óra végén a teljes évfolyammal közösen áttekintjük, röviden értékeljük (legjobb munkák), inspirációkat gyűjtve az önálló fejlődéshez.

## Feladatok és követelményrendszerük

Követelmények (félév során elvégzendő feladatok):

1. **Féléves feladatok egységes formátumban:**

A félév során elkészítendő összes feladat egységes megjelenés fontos szempont, ezért minden feladatot A/2 méretű rajzlap alsó **42/42cm felületére készítenek el a hallgatók** (A2 rajzlap mérete: 42,0 x 59,4 cm). **A rajzlapot minden munka megkezdésekor egy felső “skicc” sávra és egy nagyobb, négyzetes alsó “munkafelületre” osztjuk fel (42,0cm x 42,0cm).**

1. Félév során használt technikák, szükséges eszközök:

A félév során készítendő feladatok kivitelezése kizárólag manuális technikával történik. A megfelelő technikák kiválasztásában, alkalmazásában, ötvözésében a gyakorlatvezetők iránymutatása a mérvadó. A cél minden esetben a minőségi ábrázolásmód, valamint az egyéni kifejezésmód kialakítása.

A gyakorlati órákra az órai munkavégzéshez szükséges eszközökkel kell érkezni, melyek a következők:

“R” foglalkozás: 20 db fehér dipa A2 rajzlap

HB ceruza (javasolt: arany végű koh-i-noor)

B ceruza (javasolt: arany végű koh-i-noor)

2B ceruza (javasolt: arany végű koh-i-noor)

3B ceruza (javasolt: arany végű koh-i-noor)

4B ceruza (javasolt: arany végű koh-i-noor)

1 db 0,35 nyomóiron (javasolt:rotring tikky, HB hegy)

1 db 0,5 nyomóiron (javasolt:rotring tikky, 2B hegy)

1 db 0,9 nyomóiron (javasolt:rotring tikky, B hegy)

tűfilcek, filcek

radír (hagyományos, javasolt: koh-i-noor, “elefántos”, közepes)

monopol radír (gyúrható)

A/2 vagy B/2 rajztábla (párhuzamvonalzóval)

tesa festőszalag

Rajzi feladatokhoz opcionálisan használható eszközök:

akvarell papír

akvarell készlet vagy anilin készlet

“E” foglalkozás”: rajztábla, A2 méretű rajzlapok, rajzeszközök,, skiccpausz, párhuzamvonalzó, illetve makettezéshez: 3db 1 mm fehér karton (70x100cm) – “Prezentációs makett”

### 3db 1mm karton (hullámkart., habkart., stb.) – “Konzultációs makett”

### 1db [Technokol Rapid univerzális gyorsragasztó](https://www.kemikalrt.hu/index.php/termekek/product/technokol-rapid-univerzalis-gyorsragaszto)

közepes méretű szike tartalék heggyel

minimum B/3 vágólap

fém vonalzó

## Program heti bontásban

**Hét Téma Irodalom Határidő**

1. hét:

**2. hét:** EA: Féléves tematika ismertetése

 Építészeti fogalmak áttekintése kortárs épületeken keresztülAz előadás diái

 LA: **Feladat 01: „Mintaépület” 14. heti óra**

 Alap geometriai testből kibontakozó kortárs mintaépületek

 **megértése, bemutatása**, és prezentálása rajzzal.

 Óra végén közös feladatbemutatás!

3. hét:

**4. hét:** EA: Építészet, mint háttér – Építészet a filmekben

 Építészeti tér elképzelése film alapján Az előadás diái

 LA: **Feladat 01: „Mintaépület”**

 Alap geometriai testből kibontakozó kortárs mintaépületek

 megértése, bemutatása, és **prezentálása rajzzal**.

 **Feladat 02: „Tértervezés” 14. heti óra**

 Saját kocka transzformációja – **prezentálása rajzzal** és makettel

 Óra végén közös feladatbemutatás!

5. hét:

**6. hét:** EA: Építészeti prezentálás 01 Az előadás diái

 LA: **Feladat 02: „Tértervezés” 14. heti óra**

 Saját kocka transzformációja – **prezentálása rajzzal és makettel**

 Óra végén közös feladatbemutatás!

7. hét:

8. hét:

9. hét: Őszi szünet

**10. hét:** EA: Építészeti prezentálás 02 Az előadás diái

 LA: **Feladat 03: „Térleképezés” 14. heti óra**

 A tervezett kocka transzformációjához

 műszak rajzok készítése (felülnézet, alaprajzok, metszetek és nézetek)

 Óra végén közös feladatbemutatás!

11. hét:

12. hét:

13. hét:

**14. hét:** **Féléves terv végleges kidolgozása, tervbeadás**

 **ALÁÍRÁS ÉS GYAKORLATI JEGY MEGSZERZÉSE**

15. hét:

16. hét: **Féléves tervbeadás pótlása 2022.12.20.**

A félév folyamán, a szorgalmi időszakban felmerülő kérdésekkel, problémákkal a tantárgyfelelőst lehet keresni.

Pécs, 2022.09.01.

 Dr. HEIDECKER Adél

 tantárgyfelelős